ლი ჰე ინი (NewJeans)

ლი ჰე ინი (კორ. 이혜인; დაიბადა 2008 წლის 21 აპრილს), ცნობილია როგორც ჰეინი, არის სამხრეთ კორეელი მომღერალი და ყოფილი მოდელი. მან მუსიკალური კარიერა ცხრა წლის ასაკში დაიწყო, როგორც სამხრეთ კორეული ბავშვთა ჯგუფების U.sso Girl-ისა და Play with Me Club-ის წევრმა. მოგვიანებით შედგა მისი დებიუტი, როგორც სამხრეთ კორეული გოგონათა ჯგუფ NewJeans-ის წევრის, რომელიც ADOR-ის მიერ 2022 წლის ივლისში ჩამოყალიბდა.

ცხოვრება და კარიერა
 ადრეული ცხოვრება და სამოდელო კარიერა 
ლი ჰე ინი დაიბადა 2008 წლის 21 აპრილს მიჩუჰოლის რაიონში, ინჩხონში, სამხრეთ კორეა. ჰეინი დადიოდა მუნჰაკის დაწყებით სკოლაში, მაგრამ მალევე მიატოვა სკოლის საკვალიფიკაციო გამოცდის ჩაბარების შემდეგ. 2019 წლის აგვისტოში მუშაობდა მოდელად PRANKERS-ის სნეპბექის ბრენდისთვის. ამის შემდეგ, ჰეინი თერთმეტი წლის ასაკში გამოვიდა პოდიუმზე 2019 წლის Mercedes Benz Fashion Week-ზე, რომელიც გაიმართა მოსკოვში, რუსეთი, ოქტომბერში. დეკემბერში მან მოიგო მთავარი პრიზი 2019 წლის "Little Look of the Year"-ის კონკურსში, რომელიც ბავშვ მოდელებს შორის ტარდებოდა. ჰეინი ამის შემდეგ მსახურობდა სარეკლამო მოდელად ისეთი ბრენდებისთვის, როგორიცაა Tara & Co. და Emart-ის No Brand.

U.SSO Girl და Play With Me Club
2017 წლის ივლისში ჰეინი გამოცხადდა ბავშვთა გოგონათა ჯგუფ U.sso Girl-ის წევრად, Babymonster-ის წევრ რორასთან ერთად, სასცენო სახელით U.Jeong. ჯგუფის დებიუტი შედგა 2017 წლის 7 ნოემბერს პირველი ციფრული სინგლით "Go Go Sing". ჰეინმა ჯგუფი 2018 წელს დატოვა.

2019 წლის 11 იანვარს ის გამოვლინდა, როგორც ბავშვთა შერეული ჯგუფის Play with Me Club-ის წევრი. ჯგუფის დებიუტი შედგა პირველი ციფრული სინგლით "Let's Play" 2020 წლის 16 დეკემბერს. ამ პერიოდის განმავლობაში, მან გამოჩენა მიიღო EBS-ის საბავშვო სატელევიზიო შოუში Live Talk! Talk! Boni Hani!, როგორც შერეული საცეკვაო ჯგუფის SIXDANCE-ის წევრი. ჰეინმა, დაამთავრა ჯგუფში წევრობა 2021 წლის მაისში.

დებიუტი NewJeans-ში და სოლო აქტივობები
2022 წლის 1 ივლისს, ADOR-მა სოციალურ მედიაში სამი ანიმაციური ვიდეოს გამოქვეყნებით დააანონსა თავისი პირველი გოგონათა ჯგუფის, NewJeans-ის დაარსება, სადაც ნაჩვენები იყო რიცხვები "22", "7" და "22", რამაც გააჩინა ვარაუდი, რომ კონტენტი 22 ივლისს გამოვიდოდა. ჰეინის დებიუტი შედგა ჯგუფთან ერთად სიურპრიზის სახით გამოშვებული სადებიუტო სინგლის "Attention" მუსიკალური ვიდეოთი 2022 წლის 22 ივლისს, ყოველგვარი წინასწარი პრომოუშენის ან ჯგუფის შემადგენლობის შესახებ ინფორმაციის გარეშე.

2024 წლის თებერვალში ჰეინმა, მომღერალ ვონსუნ ჯოუსთან ერთად, მონაწილეობა მიიღო სიმღერაში "Shh.." IU-ს მეექვსე გაფართოებული პიესიდან The Winning.

სხვა აქტივობები
2022 წლის 30 დეკემბერს Louis Vuitton-მა ჰეინი გამოაცხადა თავის ერთ-ერთ ახალ გლობალურ სახლის ამბასადორად, რითაც გახდა ყველაზე ახალგაზრდა ამბასადორი ბრენდისთვის 14 წლის ასაკში. ის ასევე დაესწრო პარიზის მოდის კვირეულს, Louis Vuitton-ის წარმომადგენლობით. 2023 წლის აპრილში, ჰეინი გახდა ყველაზე ახალგაზრდა გარეკანის გოგონა Harper's Bazaar Korea-ს ისტორიაში.

სქოლიო
"Who Is Hyein from NewJeans? Meet the Maknae of Rising K-Pop Girl Group: Age, Debut Details"
'Shh.. (Feat. HYEIN, 조원선 & Special Narr. 패티김)' MV
뉴진스 혜인 '하퍼스 바자' 최연소 표지 모델
"NewJeans's Hyein named Louis Vuitton brand ambassador"
BT포토 이혜인, '2019리틀더룩오브더이어 대상' 수상

კატეგორია:2022კატეგორია:2008კატეგორია:სამხრეთი კორეაკატეგორია:სამხრეთ კორეელი მომღეერლებიკატეგორია:მუსიკა
კატეგორია:ცოცხალი ადამიანები